钦定古今图书集成/明伦汇编/宫闱典/第023卷 > 《皇太后加尊号钤司贺皇帝表》前人
## 钦定古今图书集成/明伦汇编/宫闱典/第023卷 > 《皇太后加尊号钤司贺皇帝表》前人

重明以继大人；瑶图垂庆，介福而于王母，玉册有光。
瑞溢帘帷，重关宗祏。恭惟皇帝陛下，敬仁成性，历数
在躬。惟后绥猷，蹈尧舜之孝弟；因亲教爱，奉任姒之
肃雍。宜申慈极之尊，式表圣伦之至。臣叨兼兵辖，隃
企陛帘。赞《长信》之徽称，已光汉制；诵《涂山》之丕训，益
大禹功。